PAGE  
11

[image: image1.jpg]



Zalagyömörő Község Önkormányzat Képviselő-testülete
8349 Zalagyömörő, Fő u. 2.

___________________________________________________________________________

Szám: 867/13/2014.

Zalagyömörő Község Önkormányzat

Képviselő-testületének

2014. október 20. napon megtartott

nyílt alakuló üléséről

jegyzőkönyv

Határozat: 40 - 44
Rendelet: 10   
Szám: 867/13/2014.

J E G Y Z Ő K Ö N Y V

Készült:
Zalagyömörő Község Önkormányzat Képviselő-testületének 2014. október 20-án, 16.00 kezdettel megtartott nyilvános alakuló üléséről.

Helye:  Művelődési Ház 8349 Zalagyömörő, Fő u. 4. szám

Jelen vannak:
Illés László polgármester,




Zsemlye Zoltán képviselő,




Mohari Zoltán képviselő,



Dr. Tőtős András képviselő




Vass Géza képviselő



Bencze Gyöngyi jegyző




Vígh-Tardi Valéria aljegyző



Tordáné Ughy Ilona jegyzőkönyvvezető

A lakosság köréből megjelent 25 fő.

Meghívott:

Bödör Árpádné HVB. elnöke
___________________________________________________________________________
Illés László polgármester: Köszönti az alakuló ülésen megjelent képviselő társait, a jegyzőt, az aljegyzőt, és a lakosság köréből megjelenteket.
A jelenléti ív alapján megállapítja, hogy mind az öt fő képviselő-testületi tag jelen van, így az ülés határozat képes. 

Jegyzőkönyv hitelesítőknek Dr. Tőtős András és Vass Géza képviselőt javasolja.

A javaslatot a Képviselő-testület 5 igen szavazattal – ellenszavazat, tartózkodás és határozat hozatal nélkül – elfogadta.

Illés László polgármester: Javasolja, hogy a meghívóban szereplő napirendi pontok kerüljenek megtárgyalásra.

A képviselő-testület a napirendre tett javaslatot 5 igen szavazattal – ellenszavazat, tartózkodás és határozat hozatal nélkül – elfogadta a következők szerint:

NAPIRENDEK:
1. A Helyi Választási Bizottság Elnökének tájékoztatása a választás eredményéről 

Előadó: Bödör Árpádné Helyi Választási Bizottság elnöke

2. A képviselő-testület eskütétele

Esküt vevő: Bödör Árpádné Helyi Választási Bizottság elnöke

3. A polgármester eskütétele 

Esküt vevő: Bödör Árpádné Helyi Választási Bizottság elnöke

4. Javaslat az Ügyrendi Bizottság elnökére, tagjaira 

Előadó: Illés László polgármester 

5. Javaslat az alpolgármester személyére 

Előadó: Illés László polgármester 

6. Alpolgármester eskü tétele 

Esküt vevő: Illés László polgármester

7. Javaslat a polgármester illetményének/tiszteletdíjának, alpolgármester tiszteletdíjának megállapítására

Előadó: Bencze Gyöngyi jegyző

8. Polgármester programjának ismertetése 

Előadó: Illés László polgármester.

NAPIRENDEK TÁRGYALÁSA:

1./
A Helyi Választási Bizottság Elnökének tájékoztatása a választás eredményéről 

Előadó: Bödör Árpádné Helyi Választási Bizottság elnöke

Illés László polgármester átadja a szót Bödör Árpádné Helyi Választási Bizottság elnökének.

Bödör Árpádné HVB. elnöke: köszönti az alakuló ülésen megjelenteket. Tájékoztatja a jelenlévőket a 2014. október 12-én megtartott helyhatósági választás eredményéről.

A névjegyzékben lévő választópolgárok száma:


395

Szavazóként megjelent választópolgárok száma:


260

Polgármester választás eredménye a leadott szavazatok alapján:

Illés László független jelöltre leadott szavazatok száma:

162

Klenner Sándor független jelöltre leadott szavazatok száma:
  98

Az elért szavazatok alapján a megválasztott polgármester: Illés László.

Települési önkormányzati képviselők választásának eredménye a leadott szavazatok alapján:
Bőnyi László
független jelölt




  80

Vecsei Violetta független jelölt




  55

Molnárné Domonkos Erzsébet független jelölt


  73

Szalóky Attila független jelölt




  65

Zsemlye Zoltán független jelölt




  88
Söjtöri Dezső független jelölt




  57
Mohari Zoltán független jelölt




  87

Dr. Tőtős András független jelölt




165

Tóth András független jelölt





  63

Vass Géza független jelölt





109

Az elért szavazatok alapján a megválasztott képviselők:

Zsemlye Zoltán

Mohari Zoltán

Dr. Tőtős András

Vass Géza

A megyei önkormányzati választás eredménye a leadott szavazatok alapján:
DK


    6 szavazat

MSZP    

  13 szavazat

FIDESZ-KDNP
161 szavazat

JOBBIK

  72 szavazat

EGYÜTT

    4 szavazat

Gratulál a megválasztott települési vezetőknek, munkájukhoz sok sikert, erőt, egészséget kívánt.
Illés László polgármester: megköszöni a HVB elnökének tájékoztatását. 
Kéri a képviselő-testület tagjait, amennyiben egyetértenek Bödör Árpádné HVB. elnökének, a választás eredményéről szóló tájékoztatóban foglaltakkal kézfeltartással szavazzanak.

Zalagyömörő Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

40/2014/.(X.20.) önkormányzati határozat
Zalagyömörő Község Önkormányzatának Képviselő-testülete a Helyi Választási Bizottság elnökének, a választás eredményéről szóló tájékoztatóját elfogadja.

Megállapítják, hogy a választáson elért eredmény alapján a megválasztott polgármester Illés László független jelölt. 

Képviselői mandátumot szerzett: 

Zsemlye Zoltán

Mohari Zoltán

Dr. Tőtős András

Vass Géza
2./
A képviselő-testület eskütétele

Esküt vevő: Bödör Árpádné Helyi Választási Bizottság elnöke

Illés László polgármester: átadja a szót Bödör Árpádné Helyi Választási Bizottság elnökének.

Bödör Árpádné HVB. elnöke megkérte a jelenlévőket, hogy az eskü letételének időtartamára szíveskedjenek felállni.
Kérte a képviselő-testület tagjait, hogy mondják utána az eskü szövegét.

„Én: Zsemlye Zoltán, becsületemre és lelkiismeretemre fogadom, hogy Magyarországhoz és annak Alaptörvényhez hű leszek; jogszabályait megtartom és másokkal is megtartatom; a képviselő-testületi tisztségemből eredő feladataimat Zalagyömörő község fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint.)


Isten engem úgy segéljen!”
„Én: Mohari Zoltán, becsületemre és lelkiismeretemre fogadom, hogy Magyarországhoz és annak Alaptörvényhez hű leszek; jogszabályait megtartom és másokkal is megtartatom; a képviselő-testületi tisztségemből eredő feladataimat Zalagyömörő község fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint.)


Isten engem úgy segéljen!”
„Én: Dr. Tőtős András, becsületemre és lelkiismeretemre fogadom, hogy Magyarországhoz és annak Alaptörvényhez hű leszek; jogszabályait megtartom és másokkal is megtartatom; a képviselő-testületi tisztségemből eredő feladataimat Zalagyömörő község fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint.)


Isten engem úgy segéljen!”

„Én: Vass Géza becsületemre és lelkiismeretemre fogadom, hogy Magyarországhoz és annak Alaptörvényhez hű leszek; jogszabályait megtartom és másokkal is megtartatom; a képviselő-testületi tisztségemből eredő feladataimat Zalagyömörő község fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint.)


Isten engem úgy segéljen!”
Bödör Árpádné HVB. elnöke: megköszöni az eskü letételét, a képviselő-testület tagjainak gratulációját fejezte ki.
3./  A polgármester eskütétele 

Esküt vevő: Bödör Árpádné Helyi Választási Bizottság elnöke
Bödör Árpádné HVB. elnöke: megkéri a jelenlévőket, hogy az eskü letételének időtartamára szíveskedjenek felállni. Kéri Illés László polgármestert, hogy az eskü szövegét mondja utána:
 „Én Illés László becsületemre és lelkiismeretemre fogadom, hogy Magyarországhoz és annak Alaptörvényhez hű leszek; jogszabályait megtartom és másokkal is megtartatom; a polgármesteri tisztségemből eredő feladataimat Zalagyömörő község fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.
(Az eskütevő meggyőződése szerint.)

Isten engem úgy segéljen!”

Bödör Árpádné HVB. elnöke megköszöni az eskü letételét, a polgármesternek gratulált.

4./
Javaslat az Ügyrendi Bizottság elnökére, tagjaira 

Előadó: Illés László polgármester 

Illés László polgármester felkéri Bencze Gyöngyi jegyzőt, ismertesse az ügyrendi bizottság feladatát.
Bencze Gyöngyi jegyző: az ügyrendi bizottság elsődleges feladata a képviselő-testület titkos szavazásainak lebonyolítása,  illetve vagyonnyilatkozatainak kezelése. 

Illés László polgármester: megköszöni a jegyző tájékoztatását.
Ezt követően a polgármester az ügyrendi bizottság elnökének Dr. Tőtős András, tagoknak pedig Mohari Zoltán és Zsemlye Zoltán képviselőket javasolja.

Kéri a képviselő-testület tagjait, amennyiben egyetértenek az ügyrendi bizottság tagjaira tett javaslatával, kézfeltartással szavazzanak.

Zalagyömörő Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

41/2014/2014.(X.20.) önkormányzati határozat

Zalagyömörő Község Önkormányzatának Képviselő-testülete az Ügyrendi bizottság elnökének Dr. Tőtős András, tagjainak pedig Mohari Zoltán és Zsemlye Zoltán képviselőket választotta meg.
5./
Javaslat az alpolgármester személyére 

Előadó: Illés László polgármester 
Illés László polgármester: felkéri Bencze Gyöngyi jegyzőt, ismertesse az alpolgármester megválasztásának menetét.
Bencze Gyöngyi jegyző: Az alpolgármester választás titkos szavazásának lebonyolítása, mint ahogy azt az előbb említette, az Ügyrendi bizottság egyik feladata közé tartozik. Az alpolgármestert, a polgármester javaslatára választja a képviselő-testület, minősített többséggel, titkos szavazással. A titkos szavazás lebonyolítására szavazólapok kerülnek kiosztásra a képviselő-testületi tagok körében. A szavazás akkor érvényes, ha a polgármester által javasolt alpolgármester neve kerül felírásra a szavazólapokra. A szavazást az Ügyrendi bizottság fogja lebonyolítani, eredményét pedig a Bizottság elnöke ismerteti a jelenlévőkkel.

Megkéri a polgármestert, tegye meg a javaslatát az alpolgármester személyére vonatkozóan.

Illés László polgármester: az alpolgármesteri tisztség betöltésére Vass Géza képviselőt javasolja. A titkos szavazás idejére 5 perc szünetet rendel el.

SZÜNET 16 óra 15 perctől – 16 óra 20 percig.
Illés László polgármester: megkéri Dr. Tőtős Andrást, az Ügyrendi Bizottság elnökét, ismertesse a titkos szavazás eredményét.

Dr. Tőtős András Ügyrendi Bizottság elnöke: tájékoztatja a megjelenteket, hogy Vass Géza képviselőt a képviselő-testület 5 igen szavazattal megválasztotta alpolgármesternek.

Illés László polgármester megköszöni Dr. Tőtős András Ügyrendi Bizottság elnökének tájékoztatását.

Kéri a képviselő-testületi tagokat, amennyiben egyetértenek az Ügyrendi Bizottság tájékoztatójával, kézfeltartással szavazzanak.

Zalagyömörő Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:
42/2014.(X.29.) önkormányzati határozat

Zalagyömörő Község Önkormányzatának Képviselő-testülete Vass Géza Zalagyömörő, Gógánfai u. 8. sz. alatti lakos képviselőt alpolgármesternek megválasztotta.
6./
Alpolgármester eskü tétele 

Esküt vevő: Illés László polgármester

Illés László polgármester kéri a jelenlévőket, hogy az eskü letételének időtartamára szíveskedjenek felállni. 
Kéri Vass Gézát, hogy az eskü szövegét mondja utána:

„Én Vass Géza becsületemre és lelkiismeretemre fogadom, hogy Magyarországhoz és annak Alaptörvényhez hű leszek; jogszabályait megtartom és másokkal is megtartatom; az alpolgármesteri tisztségemből eredő feladataimat Zalagyömörő község fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint.)

Isten engem úgy segéljen!

7./
Javaslat a polgármester tiszteletdíjának költségtérítésének, az alpolgármester tiszteletdíjának költségtérítésének megállapítása
Előadó: Bencze Gyöngyi jegyző

/Az írásbeli előterjesztés a jegyzőkönyv mellékletét képezi./
Bencze Gyöngyi jegyző: Magyarország helyi önkormányzatairól szóló 2011. évi CLXXXIX. törvény 75. §-a rendelkezik a polgármester tiszteletdíjának összegéről, amely a település méretéből adódón eltérő. A tiszteletdíj számítás alapja, a helyettes államtitkár illetményének összege.
Zalagyömörő község esetében a társadalmi megbízatású polgármester tiszteletdíját, mint az 500 fő alatti településnél az illetmény 50 %-ában (74.790,- Ft/hó), költségtérítését, tiszteletdíja 15 %-ában, (11.219,- Ft/hó) javasolja megállapítani a jegyző.
Az alpolgármester tiszteletdíja, a társadalmi megbízatású polgármester tiszteletdíjának 70 – 90 %-a közötti összeg lehet, mely Zalagyömörő község vonatkozásában 52.353,- Ft/hó – 67.311,- Ft/hó. Az alpolgármester költségtérítése tiszteletdíjának 15 %-a. 
Az alpolgármester kizárólag írásba foglalt nyilatkozatával mondhat le a megállapítandó tiszteletdíjáról, költségtérítéséről. 
Illés László polgármester kéri a képviselő-testület tagjait, amennyiben az előterjesztésben szereplő határozati javaslatot elfogadják, kézfeltartással szavazzanak.

Zalagyömörő Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

43/2014.(X.20.) önkormányzati határozat
Zalagyömörő Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 75. %-a alapján a polgármester részére 2014. október 12-től kezdődően 74.790,- Ft/hó összegű tiszteletdíjat és 11.219,- Ft/hó összegű költségtérítést állapít meg.

Felhatalmazzák a jegyzőt a szükséges intézkedés megtételére.

Felelős:
Bencze Gyöngyi jegyző

Határidő:
soron kívül

Zalagyömörő Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

44/2014.(X.20.) önkormányzati határozat
Zalagyömörő Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 80. §-a alapján Vass Géza alpolgármester részére 2014. október 12-től kezdődően 52.533,- Ft/hó összegű tiszteletdíjat és 7.853,- Ft/hó összegű költségtérítést állapít meg.
Felhatalmazzák a jegyzőt a szükséges intézkedés megtételére.

Felelős:
Bencze Gyöngyi

Határidő:
soron kívül

Vass Géza alpolgármester megköszönte a bizalmat és tájékoztatta a jelenlévőket, hogy alpolgármesteri tiszteletdíjáról részben, költségtérítéséről pedig teljes egészében le kíván mondani. A tiszteletdíját 15.000,- Ft/hó összegének erejéig kívánja felvenni. Ezt írásban is meg kívánja erősíteni. 
/Nyilatkozat a jegyzőkönyv mellékletét képezi./

Az alpolgármester bejelentését a képviselő-testület egyhangúlag, ellenszavazat, tartózkodás és határozat hozatal nélkül – tudomásul vette.

Bencze Gyöngyi jegyző tájékoztatja a megjelenteket, hogy a képviselő-testület tagjai részére tiszteletdíj állapítható meg. Zalagyömörő községben van hatályban lévő, képviselők tiszteletdíjáról szóló rendelet. 
Magyarország helyi önkormányzatairól szóló 2011. évi CLXXXIX. törvény 35. §-a alapján három alternatíva közül lehet választani:
· hatályos rendelet hatályban tartása,

· hatályos rendelet módosítása,

· hatályos rendelet hatályon kívül helyezése

Illés László polgármester javasolja, hogy a képviselők tiszteletdíjáról szóló, 6/2010.(X.14.) sz. rendelet legyen hatályon kívül helyezve.
Kéri a képviselő-testület tagjait, amennyiben egyetértenek javaslatával, kézfeltartással szavazzanak.

Zalagyömörő Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő rendeletet alkotja:

Zalagyömörő Község Önkormányzat Képviselő-testületének

10/2014. (X.21.) önkormányzati rendelete 

az önkormányzati képviselők tiszteletdíjáról 

szóló 6/2010. (X.14.) számú rendelet hatályon kívül helyezéséről

/Rendelet a jegyzőkönyv melléklete/

Bencze Gyöngyi jegyző tájékoztatja a megjelenteket, hogy a polgármester, az alpolgármester és a képviselők vagyonnyilatkozat tételre kötelezettek az alakuló ülést követően 30 napon belül, illetve minden év január 31-ig. Saját vagyonnyilatkozatuk nyilvános, a hozzátartozók vagyonnyilatkozata nem. 
Szeretném még tájékoztatni Önöket, hogy az önkormányzati képviselők megválasztásukat követően a Kormányhivatal által szervezett kötelező oktatáson kell, hogy részt vegyenek, melynek időpontja 2014. november 20.
8./
Polgármester programjának ismertetése 

Előadó: Illés László polgármester.

Illés László polgármester: az alábbiakban ismerteti programját:
· a Fő utca páratlan oldalán a 40 éves járda helyett újat építeni,

· az iskolában egy klubot kialakítani a fiataloknak,
· a művelődési házban üzemelő edzőtermet felújítani és sportszerekkel ellátni,

· annyi embert foglalkoztatni közmunkában, amennyire csak lehetőség lesz, hogy minél többen dolgozni tudjanak.

Illés László polgármester megköszönte a részvételt, az ülést 16.45 órakor bezárta.
K.m.f.

